Lesufi op pad na private skool oor 'rassisme' | Maroela Media
Die LUR vir onderwys in Gauteng, Panyaza Lesufi, sal Maandagoggend die private skool Cornwall Hill College in Centurion besoek nadat 'n groep ouers bewerings van rassisme teen die skool geopper het.
'n Groep ouers het Vrydag by die skool se jaarlikse gholfdag betoog teen die beweerde gebrek aan transformasie en diversiteit by Cornwall Hill College.
Ouers en oudleerders is glo onder meer ongelukkig omdat die oorgrote meerderheid van personeel by die skool sowel as die beheerliggaam wit is.
Die skoolhoof sowel as die voorsitter van die beheerliggaam se bedanking word nou geëis.
Die skool het intussen in 'n omsendbrief aan ouers gesê Cornwall Hill College "bly verbind tot hul strewe na nierassigheid en inklusiwiteit en om 'n onderwysinstelling te wees wat omgee en maatskaplike gelykheid nastreef."
Luidens die omsendbrief word kennis geneem van en erkenning gegee aan die ouers se pleidooi en die belangrikheid van aktiewe en inklusiewe betrokkenheid wat hierdie kwessie betref en word aangeleenthede rakende diversiteit gereeld deur 'n komitee vir diversiteit en transformasie hersien.
'n Ouer het Sondagmiddag aan Maroela Media gesê die situasie dra by tot die spanning onder matrieks wat vandeesweek 'n toetsweek moet aandurf. Die leerders skryf onder meer vandeesweek Afrikaans, Wetenskap en Musiek, terwyl sommige ook hul eksterne musiekeksamen moet aflê.
Volgens die betrokke ouer waarmee Maroela Media gesels het, word die bewerings van rassisme aangeblaas deur 'n hooggeplaaste se vrou wat ook 'n ouer by die skool is.
Die betrokke ouer sê voorts ouers van alle rasse is reeds die geleentheid gebied om hulself vir die beheerliggaam verkiesbaar te stel, terwyl die skool "uit sy pad gaan" om alle rasse te akkommodeer.
Ouers van die skool het Sondagmiddag bymekaarkom om te bid vir die vreedsame ontlonting van die situasie.
Die LUR sal die skool Maandag omstreeks 07:00 besoek.
Drie soek ná Oos-Kaapse plaasmoord
Die hooggeplaaste se vrou loop met die witbrood onder die arm en prbeer iets wat werk vernietig soos tradisioneel ANC. Rassisme en nie eindresultate is hul doelwit. Gou is Lesufi daar om beuselagtighede op te los maar honderde skole deur "our people"bestuur is totaal disfuksioneel. Die skepsels maak my naar!
Rassekaart al wéér regtig? Kry jou huis in orde Lesufi regtig jy's nie daai pos werd nie
Ek neem aan dit is'nnskool met hoe standaarde en dat die leerders redelik moet presteer om die jaar te slaag. Dit is nie aanvaarbaar vir die agtergeblewenis wat vir ewig wil agter bly…. net nie alleen nie.